Folketing
2006-04-04

Jeg kan sagtens høre ministeren sige alt det her omkring markedsterminologi og bruge en masse fine ord om markedet. Jeg vil bare gerne have, at ministeren siger åbent, at det, man ønsker, er større privatisering og udlicitering, at det er det, man er optaget af, og ikke, hvad der er bedst for borgerne, for ministeren sagde jo før, at der ikke er nogen eksempler på, at de regler, vi har i dag, har givet dårligere service for borgerne. Så kan ministeren ikke bare sige åbent og ærligt, at det, regeringen ønsker, er større privatisering, mere udlicitering. (Kort bemærkning). Økonomi- og erhvervsministeren (Bendt Bendtsen): Det, ministeren ønsker, er øget konkurrence, og det gælder både den offentlige sektor og den private sektor til gavn for forbrugerne. Hermed sluttede forhandlingen, og lovforslaget overgik derefter til anden behandling. Afstemning